ΓΡΑΠΤΗ ΕΡΩΤΗΣΗ P-4076/00

υποβολή: Dominique Souchet (UEN) προς την Επιτροπή

(20 Δεκεμβρίου 2000)

Θέμα: Ανάπτυξη της παραγωγής πρωτεϊνών ζωοτροφών σε απάντηση της πρόσφατης απαγόρευσης της χρήσης ζωικών αλεύρων

Η απαγόρευση ζωικών αλεύρων για τη διατροφή των οικοσίτων ζώων πρόκειται να αυξήσει τις ανάγκες της Κοινότητας για φυτικές πρωτεΐνες" πρέπει να ανταποκριθούμε χωρίς να αυξηθεί η εξάρτησή μας έναντι των εισαγωγών ή η έκθεσή μας σε ΓΤΟ (Γενετικώς Τροποποιημένοι Οργανισμοί).

Προβλέπει η Επιτροπή την εφαρμογή κάποιου επείγοντος προγράμματος για την ανάπτυξη της κοινοτικής παραγωγής φυτικών πρωτεϊνών οι κατευθυντήριες γραμμές του οποίου θα είναι οι εξής:

1. Όσον αφορά τις πρωτεϊνικές καλλιέργειες όπως τα μπιζέλια, τα κουκιά και τα λούπινα που δενπόκεινται στην οποιαδήποτε διεθνή απαγόρευση, μια καταβολή εισφοράς ανά εκτάριο θα ήταν αποφασιστικής σημασίας.

2. Όσον αφορά τις συμφωνίες του Blair House, ο περιορισμός των κοινοτικών παραγωγών σε 4 934 000 ha ελαιούχων διατροφής θα τερματισθεί το 2002 με την εξαφάνιση της ειδικής βοηθείας, η οποία θα αντικατασταθεί τότε, σύμφωνα με την Ατζέντα 2000, με μια κοινή αντισταθμιστική βοήθεια για όλες τις αροτραίες καλλιέργειες. Το κρίσιμο έτος θα είναι επομένως το 2001, για το οποίο θα πρέπει ναπάρξει διαπραγμάτευση για κάποια παρέκκλιση για λόγους ανωτέρας βίας με τους εταίρους μας προκειμένου να μπορέσουν να αυξηθούν οι επιφάνειες με το ισχύον επίπεδο βοηθείας.

3. Όσον αφορά τις αφυδατωμένες ζωοτροφές, το τριφύλλι είναι μια εντελώςγιείς πηγή πρωτεϊνών και μπορούμε να αυξήσουμε αισθητά την ΕΕΠ και την ενίσχυση ανά τόνο για τις τεχνητά αποξηραμένες ζωοτροφές.

4. Η Ένωση πρέπει να εξεύρει τα μέσα για να καταστούν ελκυστικότερες οι καλλιέργειες ελαιούχων για τα βιοκαύσιμα" κάθε τόνος παραγωμένου βιοκαυσίμου, πέραν των θετικών του επιπτώσεων όσον αφορά το φαινόμενο του θερμοκηπίου, παράγει ταυτόχρονα δύο τόνους πλακούντων (ηλιανθόσπορου ή κράμβης).

5. Στο πλαίσιο των περιβαλλοντικών μέτρων, μια ενθάρρυνση στη διαφοροποίηση των εναλλαγών, προκειμένου να σταματήσει και πάλι η τάση προς την μονοκαλλιέργεια δημητριακών σε ορισμένες περιοχές, πιο προσβάσιμη σε σχέση με το ισχύον αγροπεριβαλλοντικό μέτροπέρ του ηλιανθόσπορου, θα έπρεπε να τεθεί σε ενέργεια.

6. Τέλος, η Επιτροπή πρέπει να δημιουργήσει ένα δίχτυ ασφαλείας για τους ευρωπαίους παραγωγούς ελαιούχων και πρωτεϊνούχων,πό μορφή μιας εγγύησης των τιμών συγκρίσιμης με εκείνη που απολαμβάνει ο αμερικανός παραγωγός σόγιας.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-3886/00 και P-4076/00

(22 Ιανουαρίου 2001)

Σύμφωνα με τη δέσμευση που ανέλαβε στο πλαίσιο του Συμβουλίου Γεωργίας της 4ης Δεκεμβρίου 2000 σχετικά με τον προβληματισμό για τη σπογγώδη εγκεφαλοπάθεια των βοοειδών (ΣΕΒ) και κατόπιν ρητού αιτήματος του Ευρωπαϊκού Συμβουλίου της Νίκαιας, η Επιτροπή διενεργεί σε βάθος ανάλυση της προσφοράς και της ζήτησης των φυτών παραγωγής ελαιούχων και πρωτεϊνούχων καρπών. Στο πλαίσιο της ανάλυσης αυτής, θα εξεταστούν οι ιδέες που αναπτύχθηκαν στις εισηγήσεις όλων των μερών τα οποία εξεδήλωσαν ενδιαφέρον στη σχετική συζήτηση.

Η Επιτροπή θα γνωστοποιήσει τα συμπεράσματά της στο Κοινοβούλιο και στο Συμβούλιο, μόλις τους δώσει τελική μορφή. Όπως ζητήθηκε από το Συμβουλίο και το Ευρωπαϊκό Συμβούλιο, τα συμπεράσματα της Επιτροπής θα τηρούν, σε όλες τις ιδιαίτερες περιπτώσεις, τις συμφωνίες του Βερολίνου και τις διεθνείς δεσμεύσεις της Κοινότητας.